Diari Oficial de la Generalitat Valenciana


Sumari del DOGV 6170, del 22-12-2009 (2009/14991)

DECRET 235/2009, de 18 de desembre, del Consell, pel qual es modifica el Decret 135/2005, de 23 de setembre, del Consell, pel qual es va crear la Comissió Interdepartamental per a la Millora de les Infraestructures Urbanes Municipals.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2009/12/18/235/dof/vci/html**

### Dades del document

Número de DOGV
:   6170

Data del DOGV
:   22-12-2009

Secció del DOGV
:   I. DISPOSICIONS GENERALS

Número del document
:   2009/14736


Data del document
:   18-12-2009

Organisme emissor
:   Conselleria de Solidaritat i Ciutadania

Tipus de document
:   Decret

Anàlisi jurídica

 Descriptors 

:   * legislació
    * infraestructura urbana
    * organització administrativa

DECRET 235/2009, de 18 de desembre, del Consell, pel qual es modifica el Decret 135/2005, de 23 de setembre, del Consell, pel qual es va crear la Comissió Interdepartamental per a la Millora de les Infraestructures Urbanes Municipals. [2009/14828]  
La Comissió Interdepartamental per a la Millora de les Infraestructures Urbanes municipals va ser creada mitjançant Decret 135/2005, de 23 de setembre.  
Com a conseqüència dels canvis produïts en l'assignació de les competències als distints departaments de la Generalitat l'esmentat decret va ser modificat pel Decret 56/2008, de 25 d'abril.  
Les últimes modificacions produïdes en la dita estructura orgànica imposen la necessitat escometre canvis en l'estructura de la Comissió Interdepartamental, a fi d'adaptar-la a la nova organització administrativa del Consell.  
Per això, fent ús de les facultats atribuïdes pels articles 25 i 31 de la Llei del Consell, a proposta de conseller de Solidaritat i Ciutadania i prèvia deliberació del Consell, en la reunió del dia 18 de desembre de 2009,  
DECRETE  
Article únic. Modificació del Decret 135/2005, de 23 de setembre  
1. Es modifica el Decret 135/2005, de 23 de setembre, del Consell, pel qual es crea la Comissió Interdepartamental per a la Millora de les Infraestructures Urbanes Municipals, en el sentit de substituir en tots els casos l'expressió «Comunidad Valenciana» per «Comunitat Valenciana».  
2. Es modifica l'apartat 1 de l'article 2 del Decret 135/2005, de 23 de setembre, del Consell, el qual queda redactat com seguix:  
«1. Es crea la Comissió Interdepartamental per a la Millora de les Infraestructures Urbanes i Municipals, adscrita a la conselleria competent en matèria d'administració local, amb les funcions, competències, composició i funcionament establides en el present decret.»  
3. Es modifica l'article 4 del Decret 135/2005, de 23 de setembre, del Consell, que queda redactat com seguix:  
«Article 4: Composició de la Comissió:  
a) Presidència: el conseller competent en matèria d'administració local.  
b) Vicepresidència: el titular de l'òrgan superior o directiu a qui estiga adscrita la direcció general competent en matèria d'administració local.  
c) Vocals:  
- El/la titular de la secretaria autonòmica competent en matèria d'economia i pressupostos.  
- El/la titular de la secretaria autonòmica competent en matèria de benestar social.  
- El/la titular de la secretaria autonòmica competent en matèria d'infraestructures i transport.  
- El/la titular de la secretaria autonòmica competent en matèria d'educació.  
- El/la titular de la secretaria autonòmica competent en matèria de cultura.  
- El/la titular de la secretaria autonòmica competent en matèria d'esports.  
- El/la titular de la secretaria autonòmica competent en matèria d'agricultura.  
- El/la titular de la secretaria autonòmica competent en matèria de medi ambient, urbanisme i vivenda.  
- El/la titular de la secretaria autonòmica competent en matèria de turisme.  
d) El secretari: el/la titular de la direcció general competent en matèria d'administració local  
2. La Comissió disposarà d'una secretaria administrativa, que serà exercida per la unitat administrativa que tinga atribuïdes les funcions de secretariat administratiu dels òrgans col·legiats de la Generalitat.  
3. La Comissió podrà acordar, quan els assumptes a debat ho facen necessari o convenient, l'assistència de funcionari o especialistes en la matèria de què es tracte, a l'efecte que la informen i l'assessoren, amb veu i sense vot.»  
4. Es modifiquen els apartat 3 i 4 de l'article 5 del Decret 135/2005, de 23 de setembre, del Consell, que queden redactats com seguix:  
«3. La Comissió es reunirà, almenys, una vegada cada sis mesos.  
4. Els municipis de la Comunitat Valenciana que vullguen demanar l'ajuda de la Generalitat per a la realització de determinats projectes, o que estos siguen inclosos en les inversions de la Generalitat, podran dirigir les seues peticions a la direcció general competent en matèria d'administració local, per al seu examen per la Comissió. Les dites peticions no exclouen la presentació de les sol·licituds de participació en convocatòries públiques o altres previstes per la normativa aplicable, que es regiran pel que establix la mateixa.»  
DISPOSICIÓ DEROGATÒRIA  
Única. Derogació normativa  
Queda derogat el Decret 56/2008, de 25 d'abril, del Consell, pel qual es modifica el Decret 135/2005, de 23 de setembre, del Consell, pel qual es va crear la Comissió Interdepartamental per a la Millora de les Infraestructures Urbanes Municipals.  
DISPOSICIONS FINALS  
Primera. Desenrotllament   
Queda facultat el conseller de Solidaritat i Ciutadania per a dictar les disposicions necessàries per al compliment i desenrotllament d'este decret.  
Segona. Entrada en vigor  
El present decret entrarà en vigor l'endemà de la seua publicació en el Diari Oficial de la Comunitat Valenciana.  
València, 18 de desembre de 2009  
El president de la Generalitat,  
FRANCISCO CAMPS ORTIZ  
El conseller de Solidaritat i Ciutadania,  
RAFAEL BLASCO CASTANY


Còpia Permalink ELI